Eg takkar statsråden for svaret. Det er jo kjent at Kristeleg Folkeparti har teke initiativ til eit tverrpolitisk krafttak for eldre. Me er veldig glade for den positive responsen, m.a. frå statsråden, for dette dreier seg om både kapasitet, kvalitet og tid. Ei løysing på problema med manglande samhandling mellom nivåa står òg sentralt i det som Kristeleg Folkeparti har peika på at ein ny eldreplan bør innehalda. Me meiner at det hastar å koma til ei avklåring her. No har statsråden delvis gjeve svar på dette, men eg har likevel lyst til å vera litt meir konkret på sjølve oppfølginga av Wisløff-utvalet. Det peikar på fleire tilnærmingar, men om me tek utgangspunkt i Wisløff-utvalet, tenkjer statsråden dette i tilknyting til ein t.d. ny eldreplan, eller tenkjer ho dette meir separat? Er det mogleg å seia litt om det?